Սիմի

Սիմի (), Հունաստանին պատկանող կղզի Եգեյան ծովում՝ Դոդեկանեսյան կղզիների կազմում։

Մի քանի անմարդաբնակ կղզիների հետ միասին ձևավորում է Սիմիի դիմոսը, որը վարչականորեն մտնում է Դոդեկանես նոմոսի կազմի մեջ։

Կղզին զբաղեցնում է 58.1 կմ² տարածք։ Ըստ 2001 թվականի մարդահամարի տվյալների՝ կղզու բնակչությունը կազմում է 2606 մարդ։

Աշխարհագրություն 
Կղզին գտնվում է Եգեյան ծովի հարավարևելյան մասում՝ Փոքր Ասիայի (Թուրքիա) ափից 9 կմ հեռավորության վրա։

Այն գտնվում է Հռոդոսից 23 կմ դեպի հյուսիս՝ քաղաքամայր Աթենքից 400 կմ հեռավորության վրա։ Հիմնական մակերևույթը լեռնային է։ Ամենաբարձր լեռնագագաթը գտնվում է ծովի մակարդակից 616 մետր բարձրության վրա։

Քաղցրահամ ջրի պաշարներ կղզու տարածքում չեն հայտնաբերվել։

Կղզու բնակչության հիմնական մասը կենտրոնացված է համանուն քաղաքում, որը գտնվում է Սիմիի հյուսիսում։ Կղզու տարածքում կան մոտ 200 վանքեր և մատուռներ։ Առավել հայտնի է Հրեշտակապետ Միքայելին նվիրված վանքը, որը գտնվում է կղզու հարավային ափին։

Ծանոթագրություններ

Արտաքին հղումներ 
 Պաշտոնական կայք   
 Լուսանկարներ կղզուց

Հունաստանի կղզիներ
Դոդեկանեսյան կղզիներ
Աթենական ծովային միության անդամներ